Асабліва каштоўнымі з’яўляюцца этнаграфічныя фотапартрэты, у якіх Ісак Сербаў здолеў перадаць характар, антрапанімічныя асаблівасці, традыцыйнае адзенне, галаўныя ўборы сялян. На фотаздымках жыхары палескіх вёсак і мястэчак захаваны прыгожымі, з уласцівым ім пачуццём уласнай вартасці. Белае палатнянае адзенне з арнаментам, складаныя формы галаўных убораў жанчын сведчаць аб высокай мастацкай і бытавой сялянскай культуры. Большасць фотаздымкаў этнографа зафіксавалі дастатак, заможнасць беларускіх сялян і мяшчан у пачатку ХХ ст.